Muḥend Akli yesɛa gmma-s Ḥend d netta i d amaẓuẓ n Dadda Reẓqi, yiwen wass subben s azaɣar kerzen, Ḥend rekḍen-t yizgaren yemmut. Tudert n uxxam n Dadda Reẓqi tbeddel mliḥ. Zik llan d nutni i d imarkanṭiyen, ufraren ɣef taddart ma tura yudef-asen lḥal, ifassen ttwarzen, lexwaṭar nnuɣnan. Ǧǧan akk tiferkiwin-nsen ur ten-xeddmen ara, kra irheniten, kra yzenz-iten, almi d ass i d-yuɣal Lwennas mmi-s amenzu n dadda Reẓqi acḥal di iseggasen i yella ijaḥ di tmura n medden, ɛeddan wussan Lwennas iɣaḍ-it axxam n baba-s texla lmut, asmi yesla s tamurt n baba-s tenza yekker icefɛ-it-id.